Diari Oficial de la Generalitat Valenciana


Sumari del DOGV 3438, del 19-02-1999 (1999/710)

ORDRE de 20 de gener de 1999, de la Conselleria de Cultura, Educació i Ciència, per la qual es concedeix autorització d’obertura i funcionament i concert educatiu a un centre privat incomplet de nova creació d’Educació Primària denominat La Villa, a Villena.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3438

Data del DOGV
:   19-02-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/710


Data del document
:   20-01-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Villena
    * ensenyament privat

ORDRE de 20 de gener de 1999, de la Conselleria de Cultura, Educació i Ciència, per la qual es concedeix autorització d'obertura i funcionament i concert educatiu a un centre privat incomplet de nova creació d'Educació Primària denominat La Villa, a Villena. [1999/X710]
  
L'expedient ha sigut incoat a instància del representant de l'associació Diagrama Intervención Psicosocial, en sol·licitud d'autorització d'obertura i funcionament d'un centre privat incomplet de nova creació per a impartir en règim de concert educatiu els ensenyaments corresponents a l'Educació Primària per a 2 unitats.
  
La Direcció General de Centres Docents va aprovar, mitjançant Resolució de 10 de setembre de 1998, la proposta d'instal·lacions i ús educatiu dels espais reflectits als plànols presentats per a l'autorització del centre, que va ser modificada i aprovada posteriorment per un altra resolució de 2 de desembre de 1998.
  
L'expedient ha sigut tramitat per la Direcció Territorial competent, la qual a la vista de l'informe favorable de la Unitat Tècnica de Construccions i de la documentació obrant que inclou l'informe de la Inspecció Educativa en allò referent al professorat, ha considerat procedent accedir a allò sol·licitat.
  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 173/1998, de 16 de febrer (BOE de 17.02.98), pel qual es modifica i completa el Reial Decret 986/1991, de 14 de juny (BOE de 25.06.91), pel qual s'aprova el calendari d'aplicació de la nova ordenació del sistema educatiu; el Reial Decret 1.004/1991, de 14 de juny (BOE de 26.06.91), pel qual s'estableixen els requisits mínims dels centres que impartisquen ensenyaments de règim general no universitaris; l'Ordre de 16 de novembre de 1994 (BOE de 24.11.94), per la qual es desenvolupa la disposició addicional quarta de l'esmentat Reial Decret 1.004/91; i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats, per a impartir ensenyaments de règim general no universitaris.
  
Fent ús de les atribucions que em confereix l'article 35 de la Llei 5/1983, de 30 de desembre de Govern Valencià,
  
ORDENE
  
Primer
  
Autoritzar l'obertura i funcionament del centre docent privat incomplet que mes avall s'especifica atenent les característiques i ensenyaments que s'assenyalen:
  
Denominació específica: La Villa
  
Denominació genèrica: Centre autoritzat d'Educació Primària
  
Domicili: Passatge de Cabreras. Polígon 39, Parcel·la 24
  
Localitat: Villena
  
Província: Alacant
  
Codi: 17418758
  
Titular: Asociación Diagrama Intervención Psicosocial
  
Ensenyaments i capacitat màxima que s'autoritza: 2 unitats d'Educació Primària i un màxim de 50 llocs escolars.
  
La present autorització esdevindrà efectiva des de l'inici del curs acadèmic 1998/99.
  
Segon
  
Estimar la incorporació al règim de concerts educatius sol·licitat per a les 2 unitats d'Educació Primària en tractar-se d'alumnes en edat d'escolarització obligatòria i sense possibilitat de cursar els ensenyaments bàsics en altres centres.
  
A l'efecte de formalitzar el corresponent document administratiu el director territorial de Cultura i Educació haurà de notificar al titular del centre, en el termini de 15 dies següents a la publicació de la present ordre, el dia i l'hora en què s'haurà de subscriure a les dependències de la Direcció Territorial. El dit document serà signat pel director territorial i la persona que exercisca la representació legal del titular del centre.
  
DISPOSICIONS ADDICIONALS
  
Primera
  
El centre haurà de complir allò disposat en l'article 6 del Reial Decret 1.004/1991 (BOE de 26 de juny) i en el Decret 193/1988, de 12 de desembre (DOGV de 2 de febrer de 1989), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
Segona
  
Allò disposat en la present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, l'interessat podrà interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos o deu dies, si s'opta per continuar el procediment per a la protecció dels drets fonamentals de la persona, comptadors en els dues casos a partir de l'endemà al de la seua publicació. Tot això, comformement amb allò disposat en els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 20 de gener de 1999
  
El conseller de Cultura, Educació i Ciència,
  
FRANCISCO E. CAMPS ORTIZ
  
Conselleria d'Ocupació, Indústria i Comerç